
	Paslaugos apibūdinimas

	Žemės sklypų formavimo ir pertvarkymo projektų rengimo ir įgyvendinimo taisyklės (toliau – Taisyklės), patvirtintos Lietuvos Respublikos aplinkos ministro 2025 m. lapkričio 27 d. įsakymu Nr. D1-190 „Dėl Žemės sklypų formavimo ir pertvarkymo projektų rengimo taisyklių patvirtinimo“, nustato žemės sklypų formavimo ir pertvarkymo projektų (toliau – Projektas) rengimo (Taisyklių 2 punktas), finansavimo, viešinimo, derinimo, tikrinimo ir tvirtinimo tvarką, taip pat atvejus ir tvarką, kai žemės sklypai pertvarkomi nerengiant Projekto.
Žemės sklypų formavimo ir pertvarkymo projektai rengiami, kai Nekilnojamojo turto registre įregistruotus žemės sklypus reikia padalyti, atidalyti, sujungti ar atlikti jų perdalijimą, pakeisti pagrindinę žemės naudojimo paskirtį ir (ar) būdą, taip pat formuojant naujus žemės sklypus valstybinėje žemėje.
Žemės sklypų, esančių miestų ir miestelių teritorijose, formavimo ir pertvarkymo projektų rengimą pagal iniciatorių prašymus organizuoja Mažeikių rajono savivaldybės (toliau – Savivaldybės) administracijos direktorius ar jo įgaliotas asmuo (toliau – Įgaliotas asmuo).
Paslauga teikiama tik  per  Žemėtvarkos planavimo dokumentų rengimo informacinę sistemą (ŽPDRIS) www.zpdris.lt. Šioje sistemoje visi su Projektų rengimu susiję asmenys ir institucijos turi galimybę sekti elektroninių paslaugų, teikiamų ŽPDRIS priemonėmis, būsenų pasikeitimą, gauti šių elektroninių paslaugų rezultatus.
SVARBU!!!
Jeigu teritorija patenka į Kultūros paveldo teritoriją, pateikiama planavimo pasiūlymų schema turi būti iš anksto suderinta su Kultūros paveldo departamento prie Kultūros ministerijos skyriumi.

	Paslaugos tipas
	Paslauga teikiama elektroniniu būdu per Žemėtvarkos planavimo dokumentų rengimo informacinę sistemą (ŽPDRIS).

	Paslaugos teikimo proceso aprašymas
	Paslaugos Iniciatorius, pageidaujantis inicijuoti Žemės sklypų formavimo ir pertvarkymo projektų rengimą, prisijungia tiesiogiai prie ŽPDRIS ir užpildo elektroninę prašymo formą. Prašymo forma pildoma nuosekliai nuo pirmo iki paskutinio punkto. Pridedami dokumentai. Ką prisegti „Pridedamų dokumentų“ lauke priklauso nuo prašymo formoje užpildytų laukų reikšmių. Užpildžius visus punktus, Prašymas pateikiamas ir pasirašomas.

Savivaldybės administracijos Įgaliotas asmuo ne vėliau kaip per 5 darbo dienas nuo prašymo pateikimo gavimo dienos patikrina, ar kartu su prašymu pateikti nurodyti  reikalingi dokumentai. Kreipiasi į atitinkamas duomenų bazes dėl parašyme ir prieduose pateiktų duomenų atitikties duomenų bazėse pateiktai informacijai.

Jeigu Iniciatorius pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Iniciatorius informuojamas ne vėliau kaip per 5 darbo dienas nuo  prašymo ir dokumentų gavimo, pranešat per ŽPDRIS (ir nustatomas terminas patikslintai paraiškai ir (ar) trūkstamiems arba patikslintiems dokumentams pateikti. Iniciatorius turi ištaisyti trūkumus per nustatytą terminą ir pateikti patikslintą prašymą ir (ar) trūkstamus arba patikslintus dokumentus. Kai per nustatytą laiką Iniciatorius nepateikia patikslinto prašymo ar reikiamų duomenų  nėra duomenų bazėse, prašymas nenagrinėjamas.
Organizatorius per 5 darbo dienas nuo sprendimo pradėti organizuoti Projekto rengimą priėmimo dienos, per ŽPDRIS parengia Projekto rengimo reikalavimus ir ne vėliau kaip kitą darbo dieną nuo šio sprendimo priėmimo dienos su prašymu pateikti reikalavimus per ŽPDRIS kreipiasi į:
· [bookmark: part_cad3453b4454470e85c98474a1dc3152]Žemės įstatymo 7 straipsnyje nurodytus valstybinės žemės patikėtinius, jei Projekto teritorijoje (ar jos dalyje) yra jų patikėjimo teise valdomos valstybinės žemės;
· [bookmark: part_b5c5e3236d6a4a36ab23479485e593d5]Specialiųjų žemės naudojimo sąlygų įstatyme nurodytus subjektus, kai planuojama Projekto teritorija (ar jos dalis) patenka į teritorijas, kuriose taikomos specialiosios žemės naudojimo sąlygos, ir pagal šias taikomas sąlygas privaloma gauti šių subjektų pritarimą numatomiems Projekto sprendiniams.

Parengtas Projektas teikiamas Organizatoriui. Organizatorius per 10 darbo dienų nuo Projekto gavimo dienos priima sprendimą dėl Projekto suderinimo ir ne vėliau kaip kitą darbo dieną teikia Projektą visuomenei susipažinti, jeigu pritaria jo sprendiniams, arba motyvuotai atsisako Projektą derinti ir grąžina jį Projekto rengėjui tikslinti nurodydamas teisės aktais pagrįstas nepritarimo Projekto sprendiniams priežastis. Informacija apie parengtą Projektą ir galimybes su juo susipažinti skelbiama ŽPDRIS interneto svetainėje (www.zpdris.lt ), iki priimamas sprendimas patvirtinti Projektą ar atsisakyti jį tvirtinti. Susipažinti su Projekto sprendiniais skiriama 10 darbo dienų, o kai visa Projekto teritorija patenka į pramoninių parkų ar laisvųjų ekonominių zonų teritorijas arba kai visuomenei susipažinti Projektas teikiamas pakartotinai – 5 darbo dienos, per šį laikotarpį suinteresuoti asmenys pasiūlymus dėl Projekto sprendinių teikia per ŽPDRIS.

Paslaugos gavėjas informacija apie paslaugos teikimą  gauna elektroniniu būdu prisijungęs ŽPDRIS prie savo užsakytos paslaugos. 

	Informacija ir dokumentai, kuriuos turi pateikti asmuo
	1. Prašymas organizuoti Projekto rengimą (toliau – Prašymas) pateikiamas užpildant elektroninę Prašymo formą Žemėtvarkos planavimo dokumentų rengimo informacinėje sistemoje  www.zpdris.lt.
2. Įgaliojimas (jeigu prašymą pasirašo ir dokumentus pateikia įgaliotas asmuo). Norint teikti prašymus ŽPDRIS sistemoje kito asmens vardu, naudotojas turi turėti teisėtai suteiktus sisteminius įgaliojimus. ŽPDRIS nėra galimybės pateikti prašymą asmeniui, kuris turi įgaliojimą, neregistruotą valstybės įmonės Registrų centro Įgaliojimų registre.
3. Žemės sklypo (-ų) ribų planas (-ai).
4. Žemės sklypo savininko sutikimas, jei žemės sklypas nuomojamas.
5. Planavimo pasiūlymų schema.

Jeigu Prašyme pagal nustatytą formą nėra galimybės pateikti pageidaujamos informacijos, ji gali būti pateikiama Prašymo priede. 

	Paslaugos teikėjas
	Architektūros ir urbanistikos skyrius
Architektūros ir urbanistikos Skyriaus specialistai
+37044398217
architekturossk@mazeikiai.lt


	Paslaugos suteikimo trukmė 
	Organizatorius prašymą organizuoti Projekto rengimą išnagrinėja per 10 darbo dienų nuo prašymo gavimo dienos.
Sprendimą pradėti organizuoti Projekto rengimą arba motyvuotai atsisakyti pradėti organizuoti jo rengimą organizatorius priima per 5 darbo dienas nuo atitinkamų dokumentų jam pateikimo dienos.
Organizatorius per 5 darbo dienas nuo sprendimo pradėti organizuoti Projekto rengimą priėmimo dienos, atsižvelgdamas į Projekto tikslus ir vadovaudamasis Taisyklių 25 punktu, per ŽPDRIS parengia Projekto rengimo reikalavimus.

	Teisės aktai, reguliuojantys viešosios
paslaugos teikimą
	Lietuvos Respublikos vietos savivaldos įstatymas
https://www.e-tar.lt/portal/lt/legalActEditions/TAR.D0CD0966D67F 
 
Lietuvos Respublikos teritorijų planavimo įstatymas
https://www.e-tar.lt/portal/lt/legalActEditions/TAR.26B563184529 

Lietuvos Respublikos žemės įstatymas
https://www.e-tar.lt/portal/lt/legalActEditions/TAR.CC10C5274343

Žemės sklypų formavimo ir pertvarkymo projektų rengimo taisyklės, patvirtintos  Lietuvos Respublikos aplinkos ministro 2025 m. lapkričio 27 d. įsakymu Nr. D1-190
https://www.e-tar.lt/portal/lt/legalAct/da154760cb8211f08918e1adc7c5b1ec 

Valstybinės žemės sklypų pardavimo ir nuomos mėgėjų sodo teritorijoje taisyklės, patvirtintos Lietuvos Respublikos Vyriausybės 2004 m. lapkričio 15 d. nutarimu Nr. 1443
https://www.e-tar.lt/portal/lt/legalActEditions/TAR.995F4CEC134B 

Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 
https://www.e-tar.lt/portal/lt/legalActEditions/TAR.62AB28ABC5FA 

Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodika, patvirtinta Lietuvos Respublikos aplinkos ministro 2024 m. liepos 19 d. įsakymu Nr. D1-247
https://www.e-tar.lt/portal/lt/legalActEditions/b67d346045c411efbdaea558de59136c 


	Paslaugos suteikimo kaina
	Procedūra dėl  sprendimo pradėti organizuoti Projekto rengimą vykdoma nemokamai. Projekto rengimas finansuojamas pagal Taisyklių 11 punkto nuostatas.

	Paslaugos teikėjo veiksmų (neveikimo) apskundimo tvarka
	[bookmark: _Hlk100747778]Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

